ПРОТОКОЛ № 23
от заседание на Комисия по дисциплинарните производства
на Висшия съдебен съвет,
проведено на 26 май  2015 г.

Днес, 26 май 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
  ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА

ОТСЪСТВА: Михаил Кожарев, Милка Итова, Ясен Тодоров

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1.	Сигнал от Росица Николайчова Тотева относно несъгласие с решение № 600/05.02.2015 г., постановено по дело № 9081/2014 г. по описа на Административен съд София-град, Второ отделение, 28 състав. 

2.	Информация за активността във формата за контакт с ВСС в периода месец март и месец април 2015 г. и предоставяне на възможност на Комисия по дисциплинарните производства да  предложи  изменение и допълнение на темите, публикувани в раздел „Форма за контакт с ВСС“ на интернет страницата на ВСС. 

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

3. Заповед № АЗ-39/15.04.2015 г. на Радостин Радков – административен ръководител – председател на Административен съд София-град, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Наталия Александрова Ангелова, съдия в Административен съд София-град.

4. Заповед № 290/21.04.2015 г. на Яна Колева – административен ръководител – председател на Районен съд гр. Бургас, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Магдалена Стоянова Маринова, съдия в Районен съд гр. Бургас.

По дневния ред

1.ОТНОСНО: Сигнал от Росица Николайчова Тотева относно несъгласие с решение № 600/05.02.2015 г., постановено по дело № 9081/2014 г. по описа на Административен съд София-град, Второ отделение, 28 състав. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се уведоми Росица Николайчова Тотева, че Конституцията на Република България и законите в страната постановяват, че органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. 

2. ОТНОСНО: Информация за активността във формата за контакт с ВСС в периода месец март и месец април 2015 г. и предоставяне на възможност на Комисия по дисциплинарните производства да  предложи  изменение и допълнение на темите, публикувани в раздел „Форма за контакт с ВСС“ на интернет страницата на ВСС. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1.	Предлага изменение на тема - „Проект на Актуализирана стратегия за продължаване на реформата в съдебната система“, публикувана в раздел „Форма за контакт с ВСС“ на интернет страницата на ВСС, като се заличи думата „проект“.
2.2.	 Предлага допълнение в раздел „Форма за контакт с ВСС“ на интернет страницата на ВСС да се включи нова тема за обсъждане и предложения - „Проект на Закон за изменение и допълнение на Закона за съдебната власт“.
2.3.	  Изпраща решението на Комисия „Публична комуникация” на ВСС.

3.ОТНОСНО: Заповед № АЗ-39/15.04.2015 г. на Радостин Радков – административен ръководител – председател на Административен съд София-град, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Наталия Александрова Ангелова, съдия в Административен съд София-град.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № АЗ-39/15.04.2015 г. на Радостин Радков – административния ръководител- председател на Административен съд София-град, дисциплинарно наказание по чл. 308, ал.1, т. 1 от ЗСВ – „забележка“, на Наталия Александрова Ангелова, съдия в Административен съд София-град, за допуснати дисциплинарни нарушения по чл. 307, ал. 4, т. 1 от ЗСВ. 
3.2. Заповед № № АЗ-39/15.04.2015 г. на Радостин Радков – административния ръководител- председател на Административен съд София-град, ведно с решението на ВСС да се приложат към кадровото досие на магистрата.

4.ОТНОСНО: Заповед № 290/21.04.2015 г. на Яна Колева – административен ръководител – председател на Районен съд гр. Бургас, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Магдалена Стоянова Маринова, съдия в Районен съд гр. Бургас.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Отлага разглеждането на заповедта за следващо заседание на комисията.
4.2. Да се изиска от председателя на Районен съд гр. Бургас информация относно конкретния период на допуснатото забавяне при администрирането, решаването и съответно непредаването на делата в деловодството от съдия Магдалена Маринова. 

ПРЕДСЕДАТЕЛ НА КОМИСИЯ		
ПО ДИСЦИПЛИНАРНИТЕ 		/п/
ПРОИЗВОДСТВА: 

					ГАЛЯ ГЕОРГИЕВА